C 80/18
EL
Επίσημη Εφημερίδα της Ευρωπαϊκής Ένωσης
Άρθρο 21γ παράγραφος 3 στοιχείο β) — απανθρακοποίηση της βιομηχανίας, αύξηση του μεριδίου και επιτάχυνση της ανάπτυξης ανανεώσιμων πηγών ενέργειας — Επενδύσεις στην απανθρακοποίηση της χαλυβουργίας, για παράδειγμα αντικατάσταση των διαδικασιών παραγωγής που βασίζονται σε υψικάμινο με διαδικασίες παραγωγής μηδενικών ή χαμηλών εκπομπών που βασίζονται στον εξηλεκτρισμό ή στο υδρογόνο.
Το έργο αυτό θα μπορούσε επίσης να περιλαμβάνει την παραγωγή ανανεώσιμου υδρογόνου και να καλύπτει λειτουργικές δαπάνες που σχετίζονται με την εν λόγω επένδυση.
Μια συνοδευτική μεταρρύθμιση θα μπορούσε να συνίσταται σε φορολογικές ελαφρύνσεις για έρευνα και ανάπτυξη που αφορούν νέες ρηξικέλευθες τεχνολογίες μηδενικών εκπομπών. — Στήριξη για την κατασκευή εξαρτημάτων για ανεμογεννήτριες (πτερύγια, παραπετάσματα, στροβίλους, καλώδια).
Το μέτρο αυτό θα μπορούσε να συνδυαστεί με μεταρρύθμιση που θέτει δεσμευτικό εθνικό ποσοτικό στόχο για τον εφοδιασμό με αιολική ενέργεια και με πιο προβλέψιμο σχεδιασμό της ανάπτυξης της αιολικής ενέργειας και των σχετικών δημοπρασιών. — Στήριξη για την κατασκευή εξαρτημάτων ηλιακών φωτοβολταϊκών συστημάτων (πολυκρυσταλλικού πυριτίου, πλινθωμάτων και πλακιδίων, κυψελών, συστοιχιών, μετατροπέων), συμπεριλαμβανομένων των κεφαλαιουχικών δαπανών.
Το μέτρο αυτό θα μπορούσε να συνδυαστεί με μεταρρύθμιση που να καθορίζει την υποχρεωτική εγκατάσταση ηλιακών συλλεκτών σε στέγες μεγάλων κτιρίων που υπερβαίνουν ένα ορισμένο εμβαδόν (π.χ. γραφεία, σούπερ μάρκετ, αποθήκες, χώροι στάθμευσης) ή την υποχρεωτική εγκατάσταση κάθετων ηλιακών συλλεκτών διπλής όψης σε αυτοκινητοδρόμους.
Άρθρο 21γ παράγραφος 3 στοιχείο δ) — παροχή κινήτρων για τη μείωση της ζήτησης ενέργειας — Προγράμματα επιδότησης της αγοράς και εγκατάστασης αντλιών θερμότητας, συμπεριλαμβανομένων βιομηχανικών αντλιών θερμότητας.
Η χρηματοδότηση θα μπορούσε επίσης να καλύπτει στοιχεία που συνδέονται με την προώθηση των επιδοτήσεων και εκστρατείες ευαισθητοποίησης των ΜΜΕ σχετικά με τους ενεργειακούς ελέγχους.
Μια μεταρρύθμιση που θα συμπληρώνει την επένδυση θα μπορούσε να συνεπάγεται τον καθορισμό ημερομηνίας σταδιακής κατάργησης της θέρμανσης που βασίζεται σε ορυκτά καύσιμα σε βιομηχανικές εγκαταστάσεις ή τη θέσπιση δεσμευτικών σχεδίων απανθρακοποίησης στο επίπεδο κάθε βιομηχανικού τομέα ή των βιομηχανικών μονάδων. — Επενδύσεις για τη στήριξη της ανάπτυξης και της αξιοποίησης των τεχνολογιών με τις καλύτερες επιδόσεις όσον αφορά τη χρήση της απορριπτόμενης θερμότητας σε ενεργοβόρες βιομηχανίες.
Η στήριξη θα μπορούσε επίσης να επεκταθεί σε επικουρική στήριξη που συνδέεται με την εγκατάσταση (σχεδιασμός του έργου, άδειες εκμετάλλευσης διπλωμάτων ευρεσιτεχνίας, κατάρτιση του προσωπικού).
Η στήριξη θα μπορούσε επίσης να λάβει τη μορφή φορολογικών ελαφρύνσεων.
Τα κράτη μέλη θα μπορούσαν να συνδυάσουν αυτό το μέτρο με κανονιστικά κίνητρα, όπως υποχρεώσεις εξοπλισμού ορισμένων τύπων εγκαταστάσεων με συστήματα παραγωγής ηλεκτρικής ενέργειας από απορριπτόμενη θερμότητα χαμηλής θερμοκρασίας.
Άρθρο 21γ παράγραφος 3 στοιχείο ε) — στήριξη της αποθήκευσης ηλεκτρικής ενέργειας και επιτάχυνση της ενσωμάτωσης ανανεώσιμων πηγών ενέργειας — Ενεργειακός κόμβος που συνδυάζει την παραγωγή ηλιακής ενέργειας με επιτόπια αποθήκευση ενέργειας μεγάλης δυναμικότητας στο πλαίσιο βιομηχανικής μονάδας.
Η στήριξη θα μπορούσε επίσης να καλύπτει ορισμένες δαπάνες που σχετίζονται με την επένδυση, όπως η προμήθεια ανταλλακτικών, το κόστος εργασίας που συνδέεται με την κατασκευή των εγκαταστάσεων και διοικητικές δαπάνες.
Οι συνοδευτικές μεταρρυθμίσεις θα μπορούσαν να συνεπάγονται απλούστευση των διαδικασιών αδειοδότησης για την κατασκευή των εγκαταστάσεων και τη σύνδεσή τους με το δίκτυο. — Σύστημα αποθήκευσης ενέργειας που παρέχει δυνατότητα δεύτερης χρήσης των συσσωρευτών (για παράδειγμα από ηλεκτρικά οχήματα).
Η επένδυση θα μπορούσε να καλύπτει δαπάνες που σχετίζονται με την προμήθεια επαναχρησιμοποιημένων ή ανακυκλωμένων συσσωρευτών.
Η επένδυση αυτή θα μπορούσε να συμπληρωθεί με μεταρρύθμιση που να ενισχύει τις υποχρεώσεις ανακύκλωσης για τους κατασκευαστές ηλεκτρικών αυτοκινήτων.
Άρθρο 21γ παράγραφος 3 στοιχείο στ) — στήριξη των αξιακών αλυσίδων κρίσιμων πρώτων υλών και τεχνολογιών που συνδέονται με την πράσινη μετάβαση — Εγκατάσταση για την παραγωγή λιθίου από μη ορυκτές πηγές από γεωθερμικές άλμες (με τη χρήση της διαδικασίας άμεσης εξόρυξης λιθίου), συμπεριλαμβανομένου του κόστους της φάσης εγκατάστασης (π.χ.
άδειες εκμετάλλευσης σχετικών διπλωμάτων ευρεσιτεχνίας).
Το μέτρο αυτό θα μπορούσε να συνδυαστεί με μεταρρύθμιση που να παρέχει κίνητρα για τη χρήση λιθίου από μη ορυκτές πηγές, μεταξύ άλλων στους τομείς της αυτοκινητοβιομηχανίας και των ανανεώσιμων πηγών ενέργειας. — Εγκαταστάσεις παραγωγής καθόδων και ανόδων για συσσωρευτές, συμπεριλαμβανομένων των εγκαταστάσεων επαναχρησιμοποίησης και ανακύκλωσης συσσωρευτών και της παραγωγής εξοπλισμού κατασκευής για γιγαεργοστάσια.
Το μέτρο αυτό θα μπορούσε να συνδυαστεί με την απλούστευση των διαδικασιών αδειοδότησης για την κατασκευή εργοστασίων και με φιλόδοξους στόχους για τη χρήση ανακυκλωμένων συσσωρευτών και πρότυπα αποδοτικής χρήσης των πόρων.
3.3.2023